CELEX: 
Language: mt
Date: 2019-10-01 00:00:00
Title: REGOLAMENT TAL-KUMMISSJONI (UE) .../... li jistabbilixxi r-rekwiżiti tal-ekodisinn għall-provvisti tal-elettriku esterni skont id-Direttiva 2009/125/KE tal-Parlament Ewropew u tal-Kunsill u li jħassar ir-Regolament tal-Kummissjoni (KE) Nru 278/2009

REGOLAMENT TAL-KUMMISSJONI (UE) .../...
            
            
               ta’ 1.10.2019
            
            
               li jistabbilixxi r-rekwiżiti tal-ekodisinn għall-provvisti tal-elettriku esterni skont id-Direttiva 2009/125/KE tal-Parlament Ewropew u tal-Kunsill
               
                  u li jħassar ir-Regolament tal-Kummissjoni (KE) Nru 278/2009
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat l-Artikolu 114 tat-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija
                  1
               , u b’mod partikolari l-Artikolu 15(1) tagħha,
            
            
               Billi:
            
            
               (1)Skont id-Direttiva 2009/125/KE, jenħtieġ li l-Kummissjoni tistabbilixxi rekwiżiti tal-ekodisinn għall-prodotti relatati mal-enerġija li jirrappreżentaw ammonti sinifikanti ta’ bejgħ u ta' kummerċ fl-Unjoni u li għandhom impatt ambjentali sinifikanti u li jippreżentaw potenzjal sinifikanti għal titjib f’termini tal-impatt ambjentali tagħhom, mingħajr ma jinvolvu kostijiet eċċessivi.
            
            
               (2)Il-Komunikazzjoni mill-Kummissjoni COM(2016)773
                  2
                (il-pjan ta’ ħidma dwar l-ekodisinn), stabbilita mill-Kummissjoni b’applikazzjoni tal-Artikolu 16(1) tad-Direttiva 2009/125/KE, tistabbilixxi l-prijoritajiet ta’ ħidma skont il-qafas tal-ekodisinn u t-tikkettar tal-enerġija għall-perjodu 2016-2019. Il-pjan ta’ ħidma dwar l-ekodisinn jidentifika l-gruppi ta’ prodotti relatati mal-enerġija li għandhom jitqiesu bħala prijoritajiet għat-twettiq ta’ studji preparatorji u l-adozzjoni eventwali tal-miżuri ta’ implimentazzjoni, kif ukoll ir-rieżami tar-Regolament tal-Kummissjoni (KE) Nru 278/2009
                  3
               .
            
            
               (3)Miżuri mill-pjan ta’ ħidma dwar l-ekodisinn għandhom potenzjal stmat li jġibu magħhom iffrankar fl-enerġija finali annwali sal-2030 li jaqbeż il-260 TWh, li hu l-ekwivalenti għal tnaqqis fl-emissjonijiet ta’ gassijiet serra b’madwar 100 miljun tunnellata. Il-provvisti tal-elettriku esterni huma wieħed mill-gruppi ta’ prodotti elenkati fil-pjan ta’ ħidma. 
            
            
               (4)Il-Kummissjoni stabbilixxiet rekwiżiti tal-ekodisinn għal provvisti tal-elettriku esterni fir-Regolament tal-Kummissjoni (KE) Nru 278/2009. Skont dan ir-Regolament, jenħtieġ li l-Kummissjoni teżaminahom mill-ġdid fid-dawl tal-progress teknoloġiku.
            
            
               (5)Il-Kummissjoni eżaminat mill-ġdid ir-Regolament (KE) Nru 278/2009 u analizzat l-aspetti tekniċi, ambjentali u ekonomiċi tal-provvisti tal-elettriku esterni kif ukoll l-imġiba tal-utenti fir-realtà. L-eżami mill-ġdid twettaq f’kooperazzjoni mill-qrib mal-partijiet ikkonċernati u mal-partijiet interessati mill-Unjoni u pajjiżi terzi. Ir-riżultati tar-rieżami ġew ippubblikati u ppreżentati lill-Forum Konsultattiv stabbilit mill-Artikolu 18 tad-Direttiva 2009/125/KE.
            
            
               (6)L-istudju tar-rieżami juri li l-provvisti tal-elettriku esterni jitqiegħdu fis-suq tal-Unjoni fi kwantitajiet kbar, u jiddeskrivi fil-qosor il-benefiċċji tal-aġġornament tar-rekwiżiti tal-ekodisinn u l-adattament tagħhom għall-progress teknoloġiku.
            
            
               (7)Provvisti tal-enerġija elettrika esterna b’outputs ta’ vultaġġi multipli, li mhumiex koperti mir-Regolament (KE) Nru 278/2009, qegħdin jitpoġġew fis-suq tal-Unjoni fi kwantitajiet dejjem akbar. Għaldaqstant jenħtieġ li jkunu inklużi fil-kamp tal-applikazzjoni tar-Regolament biex jiġi żgurat iffrankar ogħla tal-enerġija u jiġi pprovdut ambjent ekwu.
            
            
               (8)Huwa xieraq li l-provvisti tal-elettriku esterni li jadattaw il-vultaġġ tal-output tagħhom għat-tagħbija primarja jkomplu jiġu inklużi fil-kamp ta’ applikazzjoni tar-Regolament.
            
            
               (9)Jenħtieġ li r-rekwiżiti tal-ekodisinn jarmonizzaw il-konsum tal-enerġija tal-provvisti tal-elettriku esterni, b’hekk jikkontribwixxu għall-funzjonament tas-suq intern. Jenħtieġ ukoll li jtejbu l-prestazzjoni ambjentali ta’ provvisti tal-elettriku esterni. Ġie stmat li jista' jseħħ iffrankar potenzjali tal-enerġija finali annwali ta’ 4,3 TWh sal-2030, li jikkorrispondi għal 1,45 miljun tunnellata ekwivalenti ta' CO2 , meta mqabbel mas-sitwazzjoni li fiha ma tittieħed l-ebda miżura ulterjuri.
            
            
               (10)Il-parametri rilevanti tal-prodotti jenħtieġ li jitkejlu permezz ta’ metodi affidabbli, preċiżi u riproduċibbli. Dawk il-metodi jenħtieġ li jqisu l-aktar metodi ta’ kejl avvanzati rikonoxxuti, inklużi, fejn ikunu disponibbli, standards armonizzati adottati mill-organizzazzjonijiet Ewropej tal-istandardizzazzjoni, kif elenkati fl-Anness I tar-Regolament (UE) Nru 1025/2012 tal-Parlament Ewropew u tal-Kunsill
                  4
               .
            
            
               (11)Skont l-Artikolu 8 tad-Direttiva 2009/125/KE, dan ir-Regolament jenħtieġ li jispeċifika l-proċeduri applikabbli għall-valutazzjoni tal-konformità.
            
         
         
            
               (12)Sabiex jiffaċilitaw il-verifiki tal-konformità, fid-dokumentazzjoni teknika l-manifatturi, l-importaturi jew ir-rappreżentanti awtorizzati jenħtieġ li jipprovdu t-tagħrif imsemmi fl-Annessi IV u V tad-Direttiva 2009/125/KE, safejn dak it-tagħrif ikollu x’jaqsam mar-rekwiżiti stabbiliti f’dan ir-Regolament. 
            
            
               (13)Minbarra r-rekwiżiti legalment vinkolanti stabbiliti f’dan ir-Regolament, jenħtieġ li jiġu identifikati parametri ta' referenza għall-aqwa teknoloġiji disponibbli sabiex l-informazzjoni dwar il-prestazzjoni ambjentali tal-prodotti tul iċ-ċiklu tal-ħajja tagħhom soġġetta għal dan ir-Regolament tkun disponibbli b'mod mifrux u faċilment aċċessibbli, skont id-Direttiva 2009/125/KE, l-Anness 1, parti 3, punt 2.
            
            
               (14)Rieżami ta’ dan ir-Regolament huwa mistenni li jivvaluta l-adegwatezza u l-effettività tad-dispożizzjonijiet tiegħu biex jintlaħqu l-għanijiet tiegħu. It-twaqqit tal-eżami mill-ġdid jenħtieġ li jkun biżżejjed biex id-dispożizzjonijiet kollha jkunu implimentati u juri effett fis-suq.
            
            
               (15)Għaldaqstant, ir-Regolament (KE) Nru 278/2009 jenħtieġ li jitħassar.
            
            
               (16)Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 19(1) tad-Direttiva 2009/125/KE,
            
            
               ADOTTA DAN IR-REGOLAMENT:
            
            
               Artikolu 1
               Is-suġġett u l-kamp ta' applikazzjoni
            
            
               1.Dan ir-Regolament jistabbilixxi rekwiżiti tal-ekodisinn għat-tqegħid fis-suq jew it-tqegħid fis-servizz ta’ provvisti tal-elettriku esterni.
            
            
               2.Dan ir-Regolament ma għandux japplika għal:
            
            
               (a)konvertituri tal-vultaġġ;
            
            
               (b)provvisti tal-elettriku mingħajr interruzzjoni;
            
            
               (c)chargers tal-batteriji mingħajr funzjoni ta’ provvista ta’ enerġija;
            
            
               (d)konvertituri tat-tidwil;
            
            
               (e)provvisti tal-elettriku esterni għall-apparat mediku;
            
            
               (f)injetturi power over Ethernet attivi;
            
            
               (g)stazzjonijiet għad-dokkjar għal tagħmir awtonomu;
            
            
               (h)il-provvisti tal-elettriku esterni li jitqiegħdu fis-suq qabel l-1 ta’ April 2025 biss bħala service part jew bħala spare part ta’ provvista tal-elettriku esterna identika li titqiegħed fis-suq qabel l-1 ta’ April 2020, bil-kundizzjoni li s-service part jew l-ispare part, jew l-imballaġġ tagħha, ikunu jindikaw b’mod ċar “Provvista tal-elettriku esterna li għandha tintuża biss bħala spare part għal” u l-prodott(i) ta’ tagħbija primarja li l-part għas-service jew l-ispare part huma maħsuba biex jintużaw miegħu/magħhom.
            
            
               Artikolu 2
               Definizzjonijiet
            
            
               Għall-finijiet ta' dan ir-Regolament, għandhom japplikaw dawn id-definizzjonijiet li ġejjin:
            
            
               (1)“provvista tal-elettriku esterna” tfisser tagħmir li jissodisfa dawn il-kriterji kollha:
            
         
         
            
               (a)huwa ddisinjat biex jibdel l-input ta’ enerġija elettrika b’kurrent alternanti (AC) mis-sors tal-enerġija tal-mejn għal outputs ta’ vultaġġ aktar baxx b’kurrent dirett (DC) jew AC;
            
            
               (b)jintuża ma’ tagħmir separat wieħed jew aktar li jikkostitwixxi t-tagħbija primarja;
            
            
               (c)ikun magħluq f’kompartiment fiżiku sseparat mit-tagħmir jew mill-apparati li jikkostitwixxu t-tagħbija primarja;
            
            
               (d)jitqabbad mat-tagħmir li jikkostitwixxi t-tagħbija primarja permezz ta’ konnessjoni elettrika maskili/femminili, kejbil, fil jew wajer ieħor li huwa permanenti jew li jista’ jinqala’;
            
            
               (e)ikollu potenza ta' output tan-nameplate ta’ mhux aktar minn 250 watt; u
            
            
               (f)jintuża ma’ tagħmir elettriku u elettroniku tad-dar u tal-uffiċċju inkluż fl-Anness I;
            
            
               (2)"provvista tal-elettriku esterna b’vultaġġ baxx" tfisser provvista tal-elettriku esterna b’vultaġġ tal-output tan-nameplate ta’ inqas minn 6 volts u b’kurrent tal-output tan-nameplate ta’ 550 milliamperes jew aktar;
            
            
               (3)"provvista tal-elettriku esterna b’outputs ta’ vultaġġi multipli" tfisser provvista tal-elettriku esterna li kapaċi tibdel l-input ta’ enerġija elettrika AC mis-sors tal-enerġija tal-mejn f’iktar minn output wieħed simultanju b’vultaġġ AC jew DC aktar baxx;
            
            
               (4)"konvertitur tal-vultaġġ" ifisser apparat li jibdel l-input ta’ 230 volts mis-sors tal-enerġija tal-mejn għal output ta’ enerġija ta’ 110 volts b’karatteristiċi simili għall-karatteristiċi tal-input tas-sors tal-enerġija tal-mejn;
            
            
               (5)"provvista tal-elettriku mingħajr interruzzjoni" tfisser apparat li jipprovdi backup ta’ enerġija elettrika b’mod awtomatiku meta l-vultaġġ tal-enerġija elettrika mis-sors tal-enerġija tal-mejn jaqa’ għal livell baxx li ma jkunx aċċettabbli;
            
            
               (6)"charger tal-batteriji" ifisser tagħmir li jitqabbad direttament ma' batterija li tinqala’ fl-interfaċċja tal-output tagħha;
            
            
               (7)"konvertitur tat-tidwil" ifisser provvista tal-elettriku esterna li tintuża b’sorsi ta' dawl b’vultaġġ baxx ħafna;
            
            
               (8)"injettur power over Ethernet attiv" tfisser tagħmir li jibdel l-input mis-sors tal-enerġija tal-mejn għal output ta’ vultaġġ DC aktar baxx, għandu port tal-input wieħed jew aktar tal-Ethernet u port tal-output wieħed jew aktar tal-Ethernet, iwassal enerġija lil tagħmir wieħed jew aktar imqabbdin mal-port(s) tal-output tal-Ethernet, u jipprovdi l-vultaġġ nominali fil-port(s) tal-output biss meta tagħmir kompatibbli jiġi skopert wara proċess standardizzat;
            
            
               (9)“stazzjon għad-dokkjar għal tagħmir awtonomu” tfisser biċċa tagħmir li fih apparat li jaħdem bil-batteriji, li jeżegwixxi kompiti li jeħtieġu li l-apparat jiċċaqlaq mingħajr ebda intervent mill-utent jitqiegħed biex jiċċarġja, u li jista’ jiggwida l-movimenti indipendenti tat-tagħmir; 
            
            
               (10)“mejns” tfisser il-provvista tal-elettriku mill-grilja ta' 230 (±10 %) volts ta' kurrent alternat b'50 Hz;
            
            
               (11)"tagħmir tat-teknoloġija tal-informazzjoni" tfisser tagħmir li l-funzjoni primarja tiegħu hija jew id-dħul, il-ħżin, il-wiri, l-irkupru it-trasmissjoni, l-ipproċessar, l-iswiċċjar jew il-kontroll tad-data jew ta’ messaġġi tat-telekomunikazzjoni, jew kombinazzjoni ta’ dawn il-funzjonijiet u jkun mgħammar b’port terminali wieħed jew aktar li tipikament jitħaddem jew jitħaddmu għat-trasferiment tal-informazzjoni;
            
            
               (12)"ambjent domestiku" tfisser ambjent fejn jista’ jkun mistenni l-użu ta’ riċevituri tax-xandir bir-radju jew bit-televiżjoni fil-limiti ta’ distanza ta’ 10 m mit-tagħmir ikkonċernat;
            
            
               (13)"potenza tal-output tan-nameplate" (PO) tfisser il-potenza massima tal-output kif speċifikata mill-manifattur;
            
            
               (14)“kundizzjoni ta’ mingħajr tagħbija” tfisser il-kundizzjoni li fiha, l-input ta’ provvista tal-elettriku esterna jkun imqabbad mas-sors tal-elettriku tal-mejn, iżda l-output ma jkunx imqabbad ma xi tagħbija primarja;
            
            
               (15)“modalità attiva” tfisser il-kundizzjoni li fiha, l-input ta’ provvista tal-elettriku esterna jkun imqabbad mas-sors tal-elettriku tal-mejns, u l-output ikun imqabbad ma’ xi tagħbija;
            
         
         
            
               (16)“effiċjenza tal-modalità attiva” tfisser il-proporzjon tal-potenza prodotta minn provvista tal-elettriku esterna fil-modalità attiva, mal-potenza tal-input meħtieġa biex tiġi prodotta;
            
            
               (17)"effiċjenza medja tal-istat attiv" tfisser il-medja tal-effiċjenzi tal-modalità attiva f’25 %, 50 %, 75 % u 100 % tal-potenza tal-output tan-nameplate;
            
            
               (18)“mudell ekwivalenti” tfisser mudell bl-istess karatteristiċi tekniċi rilevanti għall-informazzjoni teknika li trid tingħata, iżda li jitqiegħed fis-suq jew jitqiegħed fis-servizz mill-istess manifattur, importatur jew rappreżentant awtorizzat bħal mudell ieħor b’identifikatur differenti tal-mudell; 
            
            
               (19)“identifikatur tal-mudell” tfisser il-kodiċi, ġeneralment alfanumeriku, li jiddistingwi mudell ta’ prodott speċifiku minn mudelli oħra bl-istess marka kummerċjali jew bl-isem tal-istessmanifattur, importatur jew rappreżentant awtorizzat.
            
            
               Artikolu 3
               Rekwiżiti tal-ekodisinn
            
            
               Ir-rekwiżiti tal-ekodisinn stabbiliti fl-Anness II għandhom japplikaw mid-dati indikati fih.
            
            
               Artikolu 4
               Valutazzjoni tal-konformità
            
            
               1.Il-proċedura tal-valutazzjoni tal-konformità msemmija fl-Artikolu 8 tad-Direttiva 2009/125/KE għandha tkun is-sistema tal-kontroll intern tad-disinn stipulata fl-Anness IV ta’ dik id-Direttiva jew is-sistema tal-ġestjoni stipulata fl-Anness V ta’ dik id-Direttiva.
            
            
               2.Għall-finijiet tal-valutazzjoni tal-konformità skont l-Artikolu 8 tad-Direttiva 2009/125/KE, id-dokumentazzjoni teknika għandu jkun fiha l-valuri ddikjarati tal-parametri elenkati fl-Anness II, punt 2(c). 
            
            
               3.Meta l-informazzjoni inkluża fid-dokumentazzjoni teknika għal mudell partikolari tkun inkisbet:
            
            
               (a)minn mudell li għandu l-istess karatteristiċi tekniċi rilevanti għall-informazzjoni teknika li trid tiġi pprovduta iżda huwa prodott minn manifattur differenti, jew
            
            
               (b)permezz ta’ kalkolu abbażi ta’ disinn jew estrapolazzjoni minn mudell ieħor tal-istess manifattur jew ta’ manifattur differenti, jew it-tnejn li huma.
            
            
               Id-dokumentazzjoni teknika għandha tinkludi d-dettalji u r-riżultati ta’ tali kalkolu, il-valutazzjoni mwettqa mill-manifatturi biex tiġi vverifikata l-preċiżjoni tal-kalkolu u, fejn xieraq, id-dikjarazzjoni ta’ identità bejn il-mudelli ta’ manifatturi differenti.
            
            
               Id-dokumentazzjoni teknika għandha tinkludi lista tal-mudelli ekwivalenti kollha, inkluż l-identifikaturi tal-mudell.
            
            
               Artikolu 5
               Proċedura ta' verifika għall-finijiet tas-sorveljanza tas-suq
            
            
               Meta jkunu qed iwettqu l-verifiki tas-sorveljanza tas-suq imsemmija fl-Artikolu 3, punt 2 tad-Direttiva 2009/125/KE, l-awtoritajiet tal-Istati Membri għandhom japplikaw il-proċedura ta’ verifika stabbilita fl-Anness III.
            
            
               Artikolu 6
               Il-punti ta’ riferiment
            
            
               Il-parametri ta’ referenza għall-prodotti u teknoloġiji bl-aqwa prestazzjoni li jkunu disponibbli fis-suq fiż-żmien tal-adozzjoni ta' dan ir-Regolament huma stipulati fl-Anness IV.
            
            
               Artikolu 7
               Rieżami
            
            
               Il-Kummissjoni għandha twettaq rieżami ta' dan ir-Regolament fid-dawl tal-progress teknoloġiku u għandha tippreżenta r-riżultati ta' dan ir-rieżami, inkluż, jekk ikun xieraq, abbozz ta' proposta għal reviżjoni lill-Forum Konsultattiv sal-[OP please insert date – 3 years after its entry into force]. 
            
         
         
            
               B’mod partikolari, ir-rieżami għandu jevalwa: il-fattibilità tal-iffissar ta’ rekwiżit rigward l-effiċjenza enerġetika minima b’tagħbija ta’ 10 %; għażliet għall-inklużjoni fil-kamp ta' applikazzjoni tar-Regolament dwar iċ-chargers mingħajr fili, l-injetturi power over Ethernet attivi, u l-provvisti tal-elettriku esterni użati ma’ tagħmir tal-elettriku u elettroniku tad-dar u tal-uffiċċju li mhuwiex inkluż fl-Anness I; u għażliet biex jiġu inklużi r-rekwiżiti b'appoġġ għall-objettivi tal-ekonomija ċirkulari, inkluża l-interoperabbiltà.
            
            
               Artikolu 8
               Tħassir
            
            
               Ir-Regolament (KE) Nru 278/2009 jitħassar mill-1 ta’ April 2020.
            
            
               Artikolu 9
               Dħul fis-seħħ u applikazzjoni
            
            
               Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ April 2020. 
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 1.10.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 285, 31.10.2009, p. 10.
               
               
                  
                     (2)
                  
                        Komunikazzjoni mill-Kummissjoni, Pjan ta’ ħidma dwar l-ekodisinn 2016-2019, COM(2016)773 final tat-30.11.2016.
               
               
                  
                     (3)
                  
                        Ir-Regolament tal-Kummissjoni (KE) Nru 278/2009 tas-6 ta' April 2009 li jimplimenta d-Direttiva 2005/32/KE tal-Parlament Ewropew u tal-Kunsill rigward ir-rekwiżiti tal-ekodisinn għall-konsum tal-elettriku f'kundizzjoni ta' mingħajr tagħbija u l-medja tal-effiċjenza attiva ta' provvisti tal-elettriku esterni (ĠU L 93, 7.4.2009, p. 3). 
               
               
                  
                     (4)
                  
                        Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta' Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12).
               
            
      
    ---documentbreak--- 
      
         
         
            
               ANNESS I
               Lista ta’ tagħmir elettriku u elettroniku tad-dar u tal-uffiċċju 
            
            
               1.Apparati domestiċi:
            
            
               –Apparati għat-tisjir u proċessar ieħor tal-ikel, għall-preparazzjoni tax-xorb, għall-ftuħ jew għall-issiġillar tal-kontenituri jew pakketti, għat-tindif u għall-manutenzjoni tal-ħwejjeġ;
            
            
               –Apparati għall-qtugħ tax-xagħar, għat-tnixxif tax-xagħar, għat-trattament tax-xagħar, għall-ħasil tas-snien, għat-tqaxxir tal-leħja, għall-massaġġi u tagħmir ieħor għall-kura tal-ġisem;
            
            
               –Skieken elettriċi; 
            
            
               –Imwieżen;
            
            
               –Arloġġi, arloġġi tal-idejn u apparat għall-kejl, għall-indikazzjoni jew għar-reġistrazzjoni tal-ħin.
            
            
               2.Tagħmir tat-teknoloġija tal-informatika, inklużi apparat għall-ikkupjar u għall-istampar, kif ukoll kaxxi set-top, maħsub primarjament għall-użu fid-dar.
            
            
               3.Tagħmir tal-konsumatur:
            
            
               –Settijiet tar-radju;
            
            
               –Video cameras;
            
            
               –Video recorders;
            
            
               –Hi-fi recorders;
            
            
               –Amplifikaturi tal-awdjo;
            
            
               –Sistemi tat-teatru d-dar;
            
            
               –Televiżjonijiet;
            
            
               –Strumenti mużikali;
            
            
               –Tagħmir ieħor għar-reġistrazzjoni jew ir-riproduzzjoni tal-ħoss jew tal-istampi, inklużi s-sinjali jew teknoloġiji oħra għad-distribuzzjoni tal-ħoss u tal-istampi minbarra t-telekomunikazzjonijiet.
            
            
               4.Ġugarelli elettriċi u elettroniċi, tagħmir tad-divertiment u tal-isport:
            
         
         
            
               –Ferroviji tal-elettriku jew settijiet tat-tlielaq tal-karozzi;
            
            
               –Consoles tal-logħob, inklużi consoles tal-logħob li jinżammu fl-idejn;
            
            
               –Tagħmir tal-isport b’komponenti elettriċi jew elettroniċi;
            
            
               –Ġugarelli oħrajn, tagħmir tad-divertiment u tal-isport. 
            
            
               ANNESS II
               Rekwiżiti tal-ekodisinn għal provvisti tal-elettriku esterni
            
            
               1.Rekwiżiti tal-effiċjenza enerġetika:
            
            
               (a)Mill-1 ta’ April 2020, il-konsum tal-enerġija f’kundizzjoni ta’ mingħajr tagħbija ma għandux jaqbeż il-valuri li ġejjin:
            
            
                     
                  
                  
                     
                        Provvisti tal-elettriku esterni AC-AC, minbarra provvisti tal-elettriku esterni b’vultaġġ baxx u b’vultaġġi multipli
                     
                  
                  
                     
                        Provvisti tal-elettriku esterni AC-DC, minbarra provvisti tal-elettriku esterni b’vultaġġ baxx u b’vultaġġi multipli
                     
                  
                  
                     
                        Provvisti tal-elettriku esterni b’vultaġġ baxx
                     
                  
                  
                     
                        Provvisti tal-elettriku esterni b’outputs ta’ vultaġġi multipli
                     
                  
               
                     
                        PO ≤ 49,0 W
                     
                  
                  
                     
                        0,21 W
                     
                  
                  
                     
                        0,10 W
                     
                  
                  
                     
                        0,10 W
                     
                  
                  
                     
                        0,30 W
                     
                  
               
                     
                        PO > 49,0 W
                     
                  
                  
                     
                        0,21 W
                     
                  
                  
                     
                        0,21 W
                     
                  
                  
                     
                        0,21 W
                     
                  
                  
                     
                        0,30 W
                     
                  
               
               (b)Mill-1 ta’ April 2020, l-effiċjenza medja tal-modalità attiva m’għandhiex tkun inqas mill-valuri li ġejjin:
            
            
                     
                  
                  
                     
                        Provvisti tal-elettriku esterni AC-AC, minbarra provvisti tal-elettriku esterni b’vultaġġ baxx u b’vultaġġi multipli
                     
                  
                  
                     
                        Provvisti tal-elettriku esterni AC-DC, minbarra provvisti tal-elettriku esterni b’vultaġġ baxx u b’vultaġġi multipli
                     
                  
                  
                     
                        Provvisti tal-elettriku esterni b’vultaġġ baxx
                     
                  
                  
                     
                        Provvisti tal-elettriku esterni b’outputs ta’ vultaġġi multipli
                     
                  
               
                     
                        PO ≤ 1,0 W
                     
                  
                  
                     
                        0,5 × PO/1W+ 0,160
                     
                  
                  
                     
                        0,5 × PO/1W+ 0,160
                     
                  
                  
                     
                        0,517 × PO/1W+ 0,087
                     
                  
                  
                     
                        0,497 × PO/1W+ 0,067
                     
                  
               
                     
                        1 W < PO ≤ 49,0 W
                     
                  
                  
                     
                        0,071 × ln(PO/1W) – 0,0014 × PO/1W+ 0,67
                     
                  
                  
                     
                        0,071 × ln(PO/1W) – 0,0014 × PO/1W+ 0,67
                     
                  
                  
                     
                        0,0834 × ln(PO/1W) – 0,0014 × Po/1W+ 0,609
                     
                  
                  
                     
                        0,075 × ln(PO/1W) + 0,561
                     
                  
               
                     
                        PO > 49,0 W
                     
                  
                  
                     
                        0,880
                     
                  
                  
                     
                        0,880
                     
                  
                  
                     
                        0,870
                     
                  
                  
                     
                        0,860
                     
                  
               
               2.Rekwiżiti ta’ informazzjoni:
            
            
               (a)mill-1 ta’ April 2020, in-nameplate għandha tinkludi l-informazzjoni li ġejja:
            
            
                     
                        Informazzjoni tan-nameplate
                     
                  
                  
                     
                        Valur u preċiżjoni
                     
                  
                  
                     
                        Unità
                     
                  
                  
                     
                        Noti
                     
                  
               
                     
                        Potenza tal-output
                     
                  
                  
                     
                        X,X
                     
                  
                  
                     
                        W
                     
                  
                  
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, għandhom jingħataw is-settijiet tal-vultaġġ tal-Output — il-kurrent tal-Output — Qawwa tal-Output.
                     
                  
               
                     
                        Vultaġġ tal-output 
                     
                  
                  
                     
                        X,X
                     
                  
                  
                     
                        V
                     
                  
                  
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, għandhom jingħataw is-settijiet tal-vultaġġ tal-Output — il-kurrent tal-Output — Qawwa tal-Output.
                     
                  
               
                     
                        Kurrent tal-output
                     
                  
                  
                     
                        X,X
                     
                  
                  
                     
                        A
                     
                  
                  
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, għandhom jingħataw is-settijiet tal-vultaġġ tal-Output — il-kurrent tal-Output — Qawwa tal-Output.
                     
                  
               
               (b)mill-1 ta’ April 2020, manwali bl-istruzzjonijiet għall-utenti aħħarin (fejn japplika), u siti web b'aċċess liberu tal-manifatturi, tal-importaturi u tar-rappreżentanti awtorizzati tagħhom għandhom jinkludu l-informazzjoni li ġejja, fl-ordni stabbilita hawn taħt:
            
            
                     
                        Informazzjoni ppubblikata
                     
                  
                  
                     
                        Valur u preċiżjoni
                     
                  
                  
                     
                        Unità
                     
                  
                  
                     
                        Noti
                     
                  
               
                     
                        L-isem tal-manifattur jew il-marka kummerċjali, in-numru ta’ reġistrazzjoni kummerċjali u l-indirizz
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        Identifikatur tal-mudell
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        Vultaġġ tal-input
                     
                  
                  
                     
                        X
                     
                  
                  
                     
                        V
                     
                  
                  
                     
                        Speċifikat mill-manifattur. Għandu jkun valur jew firxa ta’ valuri.
                     
                  
               
                     
                        Frekwenza tal-input AC
                     
                  
                  
                     
                        X
                     
                  
                  
                     
                        Hz
                     
                  
                  
                     
                        Speċifikat mill-manifattur. Għandu jkun valur jew firxa ta’ valuri.
                     
                  
               
                     
                        Vultaġġ tal-output 
                     
                  
                  
                     
                        X,X
                     
                  
                  
                     
                        V
                     
                  
                  
                     
                        Vultaġġ tal-output tan-nameplate. Għandu jindika jekk huwiex AC jew DC.
                     
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, is-settijiet tal-vultaġġ tal-Output — kurrent tal-Output — Potenza tal-output għandhom jiġu ppubblikati.
                     
                  
               
                     
                        Kurrent tal-output 
                     
                  
                  
                     
                        X,X
                     
                  
                  
                     
                        A
                     
                  
                  
                     
                        Kurrent tal-output tan-nameplate. 
                     
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, is-settijiet tal-vultaġġ tal-Output — kurrent tal-Output — Potenza tal-output għandhom jiġu ppubblikati.
                     
                  
               
                     
                        Potenza tal-output
                     
                  
                  
                     
                        X,X
                     
                  
                  
                     
                        W
                     
                  
                  
                     
                        Potenza tal-output tan-nameplate.
                     
                     
                        F’każijiet fejn jitkejlu aktar minn output fiżiku wieħed jew aktar minn vultaġġ wieħed ta’ output fil-kundizzjoni ta’ tagħbija 1, is-settijiet tal-vultaġġ tal-Output — kurrent tal-Output — Potenza tal-output għandhom jiġu ppubblikati.
                     
                  
               
                     
                        Effiċjenza medja tal-modalità attiva
                     
                  
                  
                     
                        X,X
                     
                  
                  
                     
                        %
                     
                  
                  
                     
                        Iddikjarata mill-manifattur abbażi tal-valur ikkalkulat bħala l-medja aritmetika tal-effiċjenza fil-kundizzjonijiet ta’ tagħbija 1-4.
                     
                     
                        F’każijiet fejn jiġu ddikjarati effiċjenzi medji multipli tal-modalità attiva għal vultaġġi tal-output multipli disponibbli fil-kundizzjoni ta’ tagħbija 1, il-valur ippubblikat għandu jkun l-effiċjenza medja tal-modalità attiva ddikjarata għall-vultaġġ tal-output l-aktar baxx.
                     
                  
               
                     
                        Effiċjenza f’tagħbija baxxa (10 %)
                     
                  
                  
                     
                        X,X
                     
                  
                  
                     
                        %
                     
                  
                  
                     
                        Iddikjarat mill-manifattur abbażi tal-valur ikkalkulat fil-kundizzjoni ta’ tagħbija 5. 
                     
                     
                        Il-provvisti tal-elettriku esterni b’potenza tal-output tan-nameplate ta’ 10 W jew inqas għandhom jiġu eżentati minn dan ir-rekwiżit.
                     
                     
                        F’każijiet fejn jiġu ddikjarati effiċjenzi medji multipli tal-modalità attiva għal vultaġġi multipli tal-output disponibbli f’kundizzjoni ta’ tagħbija 1, il-valur ippubblikat għandu jkun il-valur iddikjarat għall-iktar vultaġġ baxx tal-output.
                     
                  
               
                     
                        Konsum ta’ enerġija mingħajr tagħbija 
                     
                  
                  
                     
                        X,XX
                     
                  
                  
                     
                        W
                     
                  
                  
                     
                        Iddikjarat mill-manifattur abbażi tal-valur imkejjel għall-kundizzjoni ta’ tagħbija 6.
                     
                  
               
               Il-kundizzjonijiet ta’ tagħbija rilevanti huma dawn:
            
            
                     
                        Perċentwali tal-kurrent tal-output tan-nameplate 
                     
                  
               
                     
                        Kundizzjoni ta’ tagħbija 1 
                     
                  
                  
                     
                        100 % ± 2 % 
                     
                  
               
                     
                        Kundizzjoni ta’ tagħbija 2 
                     
                  
                  
                     
                        75 % ± 2 % 
                     
                  
               
                     
                        Kundizzjoni ta’ tagħbija 3 
                     
                  
                  
                     
                        50 % ± 2 % 
                     
                  
               
                     
                        Kundizzjoni ta’ tagħbija 4 
                     
                  
                  
                     
                        25 % ± 2 % 
                     
                  
               
                     
                        Kundizzjoni ta’ tagħbija 5
                     
                  
                  
                     
                        10 % ± 1 %
                     
                  
               
                     
                        Kundizzjoni ta’ tagħbija 6 
                     
                  
                  
                     
                        0 % (kundizzjoni ta’ mingħajr tagħbija)
                     
                  
               
               (c)mill-1 ta’ April 2020, id-dokumentazzjoni teknika għall-finijiet tal-valutazzjoni tal-konformità skont l-Artikolu 4 għandu jkun fiha l-elementi li ġejjin: 
            
            
               (1)għal provvisti tal-elettriku esterni b’potenza tal-output tan-nameplate ta’ aktar minn 10 watts:
            
            
                     
                        Kwantità rrapportata
                     
                  
                  
                     
                        Deskrizzjoni
                     
                  
               
                     
                        Medja kwadratika tal-kurrent tal-output (mA) 
                     
                  
                  
                     
                        Imkejla f’kundizzjonijiet ta’ tagħbija 1–5 
                     
                  
               
                     
                        Medja kwadratika tal-vultaġġ tal-output (V) 
                     
                  
                  
                     
                  
               
                     
                        Potenza Attiva tal-Output (W) 
                     
                  
                  
                     
                  
               
                     
                        Medja kwadratika tal-vultaġġ tal-input (V) 
                     
                  
                  
                     
                        Imkejla f’kundizzjonijiet ta’ tagħbija 1-6 
                     
                  
               
                     
                        Medja kwadratika tal-potenza tal-input (W) 
                     
                  
                  
                     
                  
               
                     
                        Distorsjoni armonika totali tal-kurrent tal-input 
                     
                  
                  
                     
                  
               
                     
                        Fattur ta’ potenza reali 
                     
                  
                  
                     
                  
               
                     
                        Konsum ta’ Enerġija (W) 
                     
                  
                  
                     
                        Ikkalkulat f’kundizzjonijiet ta’ tagħbija 1-5, imkejjel fil-kundizzjoni ta’ tagħbija 6
                     
                  
               
                     
                        Effiċjenza tal-modalità attiva 
                     
                  
                  
                     
                        Imkejla f’kundizzjonijiet ta’ tagħbija 1-5 
                     
                  
               
                     
                        Effiċjenza medja tal-modalità attiva 
                     
                  
                  
                     
                        Il-medja aritmetika tal-effiċjenza f’kundizzjonijiet ta’ tagħbija 1–4 
                     
                  
               
         
            
               F’każijiet fejn jitkejlu aktar minn output fiżiku wieħed jew aktar minn vultaġġ tal-output wieħed fil-kundizzjoni ta’ tagħbija 1, il-kwantitajiet irrappurtati rilevanti għandhom jiġu speċifikati għal kull kejl.
            
            
               Il-kundizzjonijiet ta’ tagħbija rilevanti huma stabbiliti fil-punt 2(b); 
            
            
               (2)għal provvisti tal-elettriku esterni b’potenza tal-output tan-nameplate ta’ 10 watts jew inqas:
            
            
                     
                        Kwantità rrapportata
                     
                  
                  
                     
                        Deskrizzjoni
                     
                  
               
                     
                        Medja kwadratika tal-kurrent tal-output (mA) 
                     
                  
                  
                     
                        Imkejla f’kundizzjonijiet ta’ tagħbija 1-4 
                     
                  
               
                     
                        Medja kwadratika tal-vultaġġ tal-output (V) 
                     
                  
                  
                     
                  
               
                     
                        Potenza Attiva tal-Output (W) 
                     
                  
                  
                     
                  
               
                     
                        Medja kwadratika tal-vultaġġ tal-input (V) 
                     
                  
                  
                     
                        Imkejla fil-kundizzjonijiet ta’ tagħbija 1–4 u 6 
                     
                  
               
                     
                        Medja kwadratika tal-potenza tal-input (W) 
                     
                  
                  
                     
                  
               
                     
                        Distorsjoni armonika totali tal-kurrent tal-input
                     
                  
                  
                     
                  
               
                     
                        Fattur ta’ potenza reali 
                     
                  
                  
                     
                  
               
                     
                        Konsum ta’ Enerġija (W) 
                     
                  
                  
                     
                        Ikkalkulat f’kundizzjonijiet ta’ tagħbija 1-4, imkejjel fil-kundizzjoni ta’ tagħbija 6
                     
                  
               
                     
                        Effiċjenza tal-modalità attiva 
                     
                  
                  
                     
                        Imkejla f’kundizzjonijiet ta’ tagħbija 1-4 
                     
                  
               
                     
                        Effiċjenza medja tal-modalità attiva 
                     
                  
                  
                     
                        Il-medja aritmetika tal-effiċjenza f’kundizzjonijiet ta’ tagħbija 1–4 
                     
                  
               
               F’każijiet fejn jitkejlu aktar minn output fiżiku wieħed jew aktar minn vultaġġ tal-output wieħed fil-kundizzjoni ta’ tagħbija 1, il-kwantitajiet irrappurtati rilevanti għandhom jiġu speċifikati għal kull kejl.
            
            
               Il-kundizzjonijiet ta’ tagħbija rilevanti huma stabbiliti fil-punt 2(b).
            
            
               3.Kejl u kalkoli
            
            
               Għall-finijiet tal-konformità u tal-verifika tal-konformità mar-rekwiżiti ta' dan ir-Regolament, il-kejl u l-kalkoli jsiru billi jintużaw standards armonizzati li n-numri ta' referenza tagħhom ġew ippubblikati għal dan il-għan f’Il-Ġurnal Uffiċjali tal-Unjoni Ewropea, jew billi jintuża metodu ieħor li jkun affidabbli, preċiż u riproduċibbli, filwaqt li jqis il-metodi l-aktar avvanzati ġeneralment rikonoxxuti.
            
            
               ANNESS III
               Proċedura ta' verifika għall-finijiet tas-sorveljanza tas-suq
            
            
               It-tolleranzi tal-verifika stabbiliti f'dan l-Anness huma marbutin biss mal-verifika tal-parametri mkejla mill-awtoritajiet tal-Istati Membri u ma għandhomx jintużaw mill-manifattur, l-importatur jew ir-rappreżentant awtorizzat bħala tolleranza permessa biex jiġu stabbiliti l-valuri inklużi fid-dokumentazzjoni teknika jew għall-interpretazzjoni ta’ dawn il-valuri bl-għan li tinkiseb il-konformità jew biex tiġi kkomunikata prestazzjoni aħjar bi kwalunkwe mezz.
            
            
               Meta tkun qed tiġi vverifikata l-konformità ta’ mudell tal-prodott mar-rekwiżiti stabbiliti f’dan ir-Regolament skont il-punt 2 tal-Artikolu 3 tad-Direttiva 2009/125/KE, għar-rekwiżiti msemmija f’dan l-Anness, l-awtoritajiet tal-Istati Membri għandhom japplikaw din il-proċedura li ġejja:
            
            
               1.L-awtoritajiet tal-Istati Membri għandhom jivverifikaw unità waħda tal-mudell.
            
            
               2.Il-mudell għandu jitqies li jikkonforma mar-rekwiżiti applikabbli, jekk:
            
            
               (a)il-valuri mogħtija fid-dokumentazzjoni teknika skont il-punt 2 tal-Anness IV tad-Direttiva 2009/125/KE (il-valuri dikjarati) u, meta applikabbli, il-valuri użati għall-kalkolu ta’ dawn il-valuri, ma jkunux aktar favorevoli għall-manifattur, l-importatur jew ir-rappreżentant awtorizzat milli jkunu r-riżultati tal-kejl korrispondenti mwettaq skont il-paragrafu (g) tiegħu; u
            
            
               (b)il-valuri dikjarati jkunu jissodisfaw ir-rekwiżiti stabbiliti f’dan ir-Regolament, u kull informazzjoni meħtieġa dwar il-prodott li jippubblikaw il-manifattur, l-importatur jew ir-rappreżentant awtorizzat ma jkunx fiha valuri aktar favorevoli għall-manifattur, l-importatur jew ir-rappreżentant awtorizzat mill-valuri dikjarati; u
            
            
               (c)meta l-awtoritajiet tal-Istati Membri jittestjaw l-unità tal-mudell, il-valuri ddeterminati (il-valuri tal-parametri rilevanti kif imkejla waqt it-testijiet u l-valuri kkalkulati minn dan il-kejl) ikunu konformi mat-tolleranzi tal-verifika rispettivi mogħtija fit-Tabella 1; u 
            
            
               (d)meta l-awtoritajiet tal-Istati Membri jivverifikaw l-unità tal-mudell, din tkun konformi mar-rekwiżiti tal-informazzjoni fil-punt 2 tal-Anness II.
            
            
               3.Jekk ma jinkisbux ir-riżultati msemmija fil-punti 2(a), (b) jew (d), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
            
            
               4.Jekk ma jinkisibx ir-riżultat imsemmi fil-punt 2(c), l-awtoritajiet tal-Istati Membri għandhom jagħżlu tliet unitajiet oħrajn tal-istess mudell biex jiġu ttestjati. Bħala alternattiva, it-tliet unitajiet l-oħra magħżula jistgħu jkunu ta’ xi mudell ekwivalenti wieħed jew aktar.
            
            
               5.Il-mudell għandu jitqies konformi mar-rekwiżiti applikabbli jekk, għal dawn it-tliet unitajiet, il-medja aritmetika tal-valuri ddeterminati tkun fi ħdan it-tolleranzi tal-verifika rispettivi mogħtija fit-Tabella 1. 
            
         
         
            
               6.Jekk ma jinkisibx ir-riżultat imsemmi fil-punt 5, il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
            
            
               7.Meta tittieħed id-deċiżjoni dwar in-nuqqas ta’ konformità tal-mudell skont il-punti 3 jew 6, l-awtoritajiet tal-Istat Membru għandhom jipprovdu kull informazzjoni rilevanti lill-awtoritajiet tal-Istati Membri l-oħrajn u lill-Kummissjoni mingħajr dewmien.
            
            
               L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness II. 
            
            
               L-awtoritajiet tal-Istati Membri għandhom japplikaw biss it-tolleranzi tal-verifika stabbiliti fit-Tabella 1 u għandhom jużaw biss il-proċedura deskritta fil-punti 1 sa 7 għar-rekwiżiti msemmija f'dan l-Anness. Għall-parametri tat-Tabella 1, ma għandha tiġi applikata l-ebda tolleranza oħra, bħalma huma dawk stabbiliti fi standards armonizzati jew fi kwalunkwe metodu ieħor ta’ kejl.
            
            
               Tabella 1 - Tolleranzi tal-verifika
            
            
                     
                        Parametri
                     
                  
                  
                     
                        Tolleranzi tal-verifika
                     
                  
               
                     
                        Kundizzjoni ta’ mingħajr tagħbija
                     
                  
                  
                     
                        Il-valur determinat ma għandux jaqbeż il-valur dikjarat b’aktar minn 0,01 W.
                     
                  
               
                     
                        L-effiċjenza tal-modalità attiva f’kull waħda mill-kundizzjonijiet ta’ tagħbija applikabbli 
                     
                  
                  
                     
                        Il-valur determinat* m'għandux ikun inqas mill-valur dikjarat b'aktar minn 5 %.
                     
                  
               
                     
                        Effiċjenza medja tal-modalità attiva 
                     
                  
                  
                     
                        Il-valur determinat* m'għandux ikun inqas mill-valur dikjarat b'aktar minn 5 %.
                     
                  
               
               *Fil-każ ta’ tliet unitajiet addizzjonali ttestjati kif preskritt fil-punt 4, il-valur iddeterminat ifisser il-medja aritmetika tal-valuri ddikjarati għal dawn it-tliet unitajiet addizzjonali.
            
            
               ANNESS IV
               Il-punti ta’ riferiment
            
            
               Fiż-żmien tad-dħul fis-seħħ ta’ dan ir-Regolament, l-aqwa teknoloġija disponibbli fis-suq ta’ provvisti tal-elettriku esterni f’termini tal-konsum tal-enerġija tagħhom mingħajr tagħbija u l-effiċjenza medja tal-modalità attiva ġiet identifikata kif ġej: 
            
            
               (a)Kundizzjoni ta’ mingħajr tagħbija:
            
            
               L-aktar konsum tal-elettriku baxx disponibbli għall-kundizzjoni ta’ mingħajr tagħbija minn provvisti tal-elettriku esterni jista’ jiġi approssimat għal:
            
            
               –0,002 watt, għal PO ≤ 49,0 watts;
            
            
               –0,010 watt, għal PO > 49,0 watts.
            
            
               (b)Effiċjenza medja tal-modalità attiva:
            
            
               L-aqwa effiċjenza medja tal-modalità attiva disponibbli tal-provvisti tal-elettriku esterni tista’ tiġi approssimata bħala: 
            
            
               –0,767, għal PO ≤ 1,0 watt;
            
            
               –0,905, għal 1,0 watt < PO ≤ 49,0 watts;
            
            
               –0,962, għal PO > 49,0 watts.